stanford-oval/wikipedia huggingface dataset:
Lady Oscar
Juoni

Ranskan Versaillesissa syntyy perheeseen kuudes lapsi. Isän pettymykseksi lapsi onkin tyttö eikä odotettu poika. Tästä huolimatta isä päättää kasvattaa tytön poikana ja antaa tälle jopa pojan nimen Oscar. Lady Oscarin täyttäessä 14 vuotta hän alkaa harrastaa miekkailutaitoja palvelijansa Andren kanssa. Oscar tutustuu prinsessa Marie Antoinetteen, jonka on määrä naida kuninkaan poika. Oscar itse uskoo, että hänellä on enää kuukausi elinaikaa. Oscar pyrkii kaikin keinoin puolustamaan kuningatartaan ja joutuu lopulta kaksintaisteluun Kreivi Germainin kanssa.
Pian Ranskassa sotajoukko alkaa hyökätä Versaillesin kimppuun ja taistelu johtaa Versaillesin voittoon. Oscarin ystävä Andre kuolee saatuaan vihollisen kiväärin pistimen selkäänsä. Sen jälkeen Oscar huutaa Andre-nimeä ja jää yksin.
Näyttelijät

| 0 | 1 | 2 |
| --- | --- | --- |
|  Catriona MacColl  | … |  Oscar François de Jarjayes   |
|  Patsy Kensit  | … |  nuori Oscar François de Jarjayes   |
|  Barry Stokes  | … |  André Grandier   |
|  Jonas Bergström  | … |  Hans Axel von Fersen   |
|  Christine Böhm  | … |  Marie Antoinette   |
|  Terence Budd  | … |  Ludvig XVI   |
|  Mark Kingston  | … |  kenraali Jarjayes   |
|  Georges Wilson  | … |  kenraali Bouillé   |
|  Martin Potter  | … |  Count de Gerodere   |
|  Sue Lloyd  | … |  Duchess de Polignac   |
|  Anouska Hempel  | … |  Jeanne Valois de la Motte   |
Aiheesta muualla

Lady Oscar Internet Movie Databasessa (englanniksi)
Lady Oscar Elonet.
Kurt Meier

| Mitalit> Maa:   Sveitsi.Miesten rattikelkkailu. Olympialaiset  | Mitalit> Maa:   Sveitsi.Miesten rattikelkkailu. Olympialaiset  | Mitalit> Maa:   Sveitsi.Miesten rattikelkkailu. Olympialaiset  | Maa:   Sveitsi> Miesten rattikelkkailu. |
| --- | --- | --- | --- |
|  Kultaa | Calgary 1988 | neljän-miehen kelkka |  |
|  Hopeaa | Lillehammer 1994 | neljän-miehen kelkka |  |
Calgaryn olympialaisissa 1988 kultaa voittanut joukkue: Ekkehard Fasser (vas.), Meier, Marcel Fässler ja Werner Stocker.
Kurt Meier (s. 4. kesäkuuta 1962) on sveitsiläinen entinen rattikelkkailija.
Meierillä on neljän miehen kelkasta olympiakulta Calgarysta 1988 ja hopea 1994 Lillehammerista. Maailmanmestaruuskilpailuista hän on voittanut mestaruuden 1986 ja 1993.
Kurt Mollekens

Mollekens ajaa Alan Docking Racingin autoa Silverstonen radalla Britannian Formula 3 kaudella 1995.
Kurt Mollekens (s. 8. maaliskuuta 1973) on belgialainen autourheilija ja tallipäällikkö. Hän aloitti uransa karting-sarjoissa vuonna 1990. Vuonna 1992 hän siirtyi Formula Ford-sarjaan voittaen samalla kertaa Benelux Formula Ford, Hollannin Formula Ford ja Belgian Formula Ford sarjojen mestaruudet. Vuonna 1993 Mollekens kilpaili Britannian Formula Ford sarjassa ja seuraavana vuonna Formula Opel Lotus sarjassa. Vuosina 1995-96 hän kilpaili Britannian F3 sarjassa voittaen Zandvoortin kilpailun vuonna 1996. Vuosina 1997-99 Mollekens kilpaili Formula 3000 sarjassa omassa KTR-tallissaan. Vuonna 1999 hän kilpaili myös Belgian Pro Car Series-sarjassa Peugeotilla. Vuosina 2000-2002 hän kilpaili FIA GT Championship-sarjassa. Vuosina 2002-2008 Mollekens toimi KTR tallinsa tallipäällikkönä World Series by Nissan ja World Series by Renault-sarjoissa. Vuonna 2004 hän itse kilpaili European Touring Car Championship-sarjassa. Vuonna 2011 hänen tallinsa kilpaili Eurocup Formula Renault-sarjassa.
Maarten Tjallingii

| Maarten Tjallingii |
| --- | --- |
 Maarten Tjallingii vuonna 2009.
Henkilötiedot
Syntynyt: 5. marraskuuta 1977 (ikä 46)
Kansalaisuus:   Alankomaat
Pyöräilijä
Joukkue:  lopettanut
Laji:  maantie
Rooli:  ajaja
Ura
Amatöörijoukkue(et)
2003–2005:  Marco Polo Cycling Team
Ammattilaisjoukkue(et)
2006–2007 2008 2009–2012 2013–2014 2015–2016:  Skil-Shimano Silence-Lotto Rabobank Belkin Team LottoNL-Jumbo
Suurimmat voitot
 Belgian ympäriajo 2006 
 Tiedot päivitetty: 7. tammikuuta 2024 
Aiheesta muualla
maartentjallingii.nl
Maarten Tjallingii (s. 5. marraskuuta 1977 Leeuwarden) on alankomaalainen maantiepyöräilijä. Hän aloitti ammattilaisuransa Skil-Shimano-joukkueessa 2006–2007, edusti Silence-Lottoa kaudella 2008 ja kilpaili ammattilaisuransa viimeiset vuodet 2009–2016 alankomaalaistallissa, joka tunnettiin nimillä Rabobank, Belkin Pro Cycling Team ja Team LottoNL-Jumbo. Tjallingii kilpaili myös maastopyöräilyssä ja cyclocrossissa.
Saavutuksia

Lähde: Cycling Archives
Lady Macbeth (elokuva)

| Lady Macbeth |
| --- | --- |

Ohjaaja:  William Oldroyd
Käsikirjoittaja:  Alice Birch
Perustuu:  Nikolai Leskovin pienoisromaaniin Mtsenskin kihlakunnan lady Macbeth
Tuottaja:  Fodhla Cronin O'Reilly
Säveltäjä:  Dan Jones
Kuvaaja:  Ari Wegner
Leikkaaja:  Nick Emerson
Pääosat:   Florence Pugh  Cosmo Jarvis  Paul Hilton  Naomi Ackie  Christopher Fairbank 
Valmistustiedot
Valmistusmaa:  Britannia
Tuotantoyhtiö:   BBC Films  British Film Institute  Creative England  iFeatures  Protagonist Pictures  Sixty Six Pictures 
Levittäjä:  Altitude Film Distribution
Ensi-ilta:   2016-09-1010. syyskuuta 2016 (TIFF)  2017-04-2828. huhtikuuta 2017 (Britannia)  
Kesto:  89 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Lady Macbeth on vuonna 2016 ensi-iltansa saanut brittiläinen draamaelokuva, jonka on ohjannut William Oldroyd. Se perustuu Nikolai Leskovin pienoisromaaniin Mtsenskin kihlakunnan lady Macbeth (1865). Elokuvan pääosissa ovat Florence Pugh, Cosmo Jarvis, Paul Hilton, Naomi Ackie ja Christopher Fairbank.
Rooleissa

| 0 | 1 | 2 |
| --- | --- | --- |
|  Florence Pugh  | … |  Katherine Lester   |
|  Cosmo Jarvis  | … |  Sebastian   |
|  Naomi Ackie  | … |  Anna   |
|  Christopher Fairbank  | … |  Boris Lester   |
|  Paul Hilton  | … |  Alexander Lester   |
Arvosteluita

Episodi:
Film-O-Holic.com:
The Guardian:
Aiheesta muualla

Lady Macbeth Internet Movie Databasessa (englanniksi)
Lady Macbeth Elonet.
Kurt Moll

Kurt Moll (11. huhtikuuta 1938 – 5. maaliskuuta 2017) oli saksalainen oopperalaulaja, jonka ääniala oli basso.
Moll syntyi Buirissa, lähellä Kölniä Saksassa. Hän oli lapsena lupaava sellisti ja keskittyi vasta koulunsa kuoronjohtajan innoittamana lauluun, jota hänelle opetti Köln Hochschule für Musikissa Emmy Müller.
Moll liittyi Kölnin oopperaan 20-vuotiaana ja esiintyi siellä vuoteen 1961. Hän lauloi kolme vuotta Mainzissa ja viisi vuotta Wuppertalissa. Vuonna 1969 hän sai kiinnityksen Hampurin valtionoopperaan, ja sittemmin hän esiintyi lukuisissa Euroopan merkittävimmissä oopperataloissa.
Moll teki Yhdysvaltain-debyyttinsä San Franciscossa vuonna 1974, jolloin hänellä oli rooli Richard Wagnerin oopperassa Parsifal. Hän lopetti esiintymiset 31. heinäkuuta 2006 ja asettui asumaan Kölniin.
Kuiskaus pimeässä

| Kuiskaus pimeässä> The Whisperer in Darkness |
| --- | --- |
 Taiteilijan näkemys mi-gosta, kirjan antagonistista.
Alkuperäisteos
Kirjailija:  H. P. Lovecraft
Kieli:  englanti
Genre:  kauhu, tieteiskirjallisuus
Julkaistu:  Weird Tales, elokuu 1931

Löydä lisää kirjojaKirjallisuuden teemasivulta
Kuiskaus pimeässä (The Whisperer in Darkness) on yhdysvaltalaisen kauhukirjailija H. P. Lovecraftin vuonna 1930 kirjoittama ja vuonna 1931 julkaistu novelli.
Juoni

Joet tulvivat Vermontin syrjäseuduilla ja kuljettavat asutuille alueille outoja ruumiita, jotka eivät muistuta sen enempää ihmistä kuin eläintäkään. Miskatonicin yliopiston professori Albert N. Wilmarth suhtautuu tapahtumaan aluksi pelkkänä tarinointina, mutta löytää myöhemmin vermontilaisen erakon Henry Akeleyn, joka osaa kertoa löydöistä enemmän.
Wilmarth alkaa käydä Akeleyn kanssa kirjeenvaihtoa ja saa tietää, että vuorilla elää kokonainen Yuggothista eli Plutosta saapuneiden muukalaisolentojen (mi-go) siirtokunta. Olennot ovat saapuneet maapallolle kaivamaan Pluton maaperästä puuttuvaa metallia, ja niiden teknologia on äärimmäisen kehittynyttä. Mi-goilla on apulaisinaan ihmisiä, joiden aivot ne irrottavat ja sijoittavat metalliseen sylinteriin. Näin ne kykenevät vaivattomasti liikuttamaan uhrejaan planeetalta toiselle. Laite mahdollistaa myös kommunikoinnin, joka kuitenkin tapahtuu koneellisella ja eleettömällä äänellä. Wilmarth suhtautuu Akeleyn tarinoihin skeptisesti, mutta tämä lähettää väitteidensä tueksi valokuvia.
Mi-got piirittävät Akeleyn talon ja lähtevät vasta, kun tämä ajaa ne aseiden ja koirien kanssa pois. Myöhemmin Akeley alkaa kuitenkin kirjoittaa olennoista myönteisempään sävyyn ja kertoo ymmärtäneensä väärin niiden motiivit. Hän myös pyytää Wilmarthia luokseen kylään. Wilmarth matkustaa Vermontiin ja tapaa Akeleyn, joka on sairastunut vakavasti. Hän puhuu kuiskaten ja on kietoutunut huopaan, jonka alta näkyvät vain hänen kasvonsa ja kätensä. Akeley kertoo ihmeellisestä, valoa nopeammin tehdystä matkasta ja sanoo mi-gojen haluavan vain elää yhteisymmärryksessä ihmisten kanssa.
Wilmarth tajuaa, että mi-got ovat tappaneet Akeleyn ja houkutelleet hänet väärennetyllä kirjeellä ansaan. Kuiskaileva olento oli yksi muukalaisista – mahdollisesti muotoaan muuttava jumala Nyarlathotep, jota mi-got palvovat. Olentojen todellinen tavoite on ihmiskunnan orjuuttaminen. Kauhistuneena Wilmrath pakenee paikalta ja kirjoittaa selonteon kokemastaan.
Kirjoittaminen ja julkaisu

Novelli sijoittuu vuoden 1927 Vermontiin. Tuolloisista tulvista uutisoitiin laajalti Yhdysvaltain itärannikon lehdissä. Vuosina 1927 ja 1928 Lovecraft matkusteli Vermontissa, ja ”Kuiskaus pimeässä” lainailee katkelmia hänen matkakertomuksestaan ”Vermont—A First Impression” (1927). Lovecraft muutti lainausten sanavalintoja niin, että ne korostivat maaston karuutta ja miljöön pelottavuutta.
Lovecraft aloitti novellin kirjoittamisen 24. helmikuuta 1930. Ensimmäinen versio valmistui 7. toukokuuta, mutta Lovecraft palasi myöhemmin kertomuksen pariin. Hän matkusteli vuoden mittaan ja luki novellin ystävilleen Frank Belknap Longille ja Bernard Austin Dwyerille. Dwyerin suosituksesta Lovecraft tiivisti tarinaa, muutti sen loppuyllätystä vähemmän ilmeiseksi ja yritti tehdä Wilmarthin hahmosta vähemmän hyväuskoisen. Lopullinen versio valmistui 26. syyskuuta.
Pluto löytyi 18. helmikuuta 1930. Asiasta uutisoitiin kuitenkin vasta 14. maaliskuuta, jolloin Lovecraft oli jo aloittanut novellin kirjoittamisen. Hän oli löydöstä innoissaan ja lähetti seuraavana päivänä kirjeen James F. Mortonille: ”Mitä tuumaat uudesta planeetasta? Kova juttu!!! Se taitaa olla Yuggoth.”
Pulp-lehti Weird Talesin päätoimittaja Farnsworth Wright hyväksyi novellin korjauksia vaatimatta ja maksoi Lovecraftille 350 dollaria, mikä tekee novellista Lovecraftin uran rahakkaimman yksittäisen tarinan. Wright suunnitteli novellista aluksi jatkosarjaa. Vuoden 1931 alussa Weird Tales alkoi kuitenkin ilmestyä kahden kuukauden välein. ”Kuiskaus pimeässä” ilmestyi yhtenäisenä tarinana elokuun 1931 numerossa.
Kirjoittaminen ja julkaisu > Suomennokset

”Kuiskaus pimeässä” on julkaistu suomeksi kolme kertaa. Ulla Selkälän ja Ilkka Äärelän suomennos ilmestyi Jalavan julkaisemassa Lovecraft-kokoelmassa Kuiskaus pimeässä vuonna 1989. Sama suomennos julkaistiin myös H. P. Lovecraftin koottujen teosten ensimmäisessä osassa 2009. Lauri Lattun uusi suomennos ”Kuiskaaja pimeydessä” ilmestyi Nysalorin kokoelmassa Väri avaruudesta ja muita Cthulhu-mytologian tarinoita vuonna 2020.
Vastaanotto

Lovecraft-tutkija S. T. Joshin mukaan Wilmarthin hahmo on Lovecraftin yrityksistä huolimatta naiiviuteen asti hyväuskoinen. Joshi kehuu kuitenkin hitaasti rakentuvaa kauhun tunnetta sekä tunnelmallista Uuden-Englannin maaseudun kuvailua, joka tuo tarinaan todentuntua.
P. A. Manninen arvosteli novellin, kun se ilmestyi ensimmäistä kertaa suomeksi vuonna 1989. Arvion mukaan ”Cthulhu-tarinoiden viehätys saattaa perustua siihen, että niiden rakenne on yhtä aikaa sekä yllätyksellinen että yllätyksetön”. Manninen pitää ”Kuiskausta pimeässä” novellina, johon ”on siivilöitynyt yllätyksellisyyttä ja jopa runollisuutta”.
Markku Sadelehdon mukaan ”Kuiskaus pimeässä” ”oli ja on yhä mahtava tarina, jota pienet kauneusvirheet eivät pilaa. Niitä on esimerkiksi se, että muukalaisten yletön aivokapasiteetti tuottaa alkeellisia virheitä, ja Akeleyn tulitaistelu heidän kanssaan on lainattu äänielokuvan sarastuksen paukkuwesterneistä.”
Kultasepänliike J. A. Tarkiainen

| Kultasepänliike J>  A. Tarkiainen |
| --- | --- |
Yritysmuoto:  Osakeyhtiö
Perustettu:  1918
Perustaja:  J. A. Tarkiainen
Toimitusjohtaja:  Heikki Varonen
Kotipaikka:  Helsinki
Toimiala:  Kultasepänteosten ja kellojen vähittäiskauppa
Liikevaihto:  1,378 milj. (2015)
Henkilöstö:  7
Kotisivu:  www.tarkiainen.fi
Infobox OKVirheellinen NIMI-arvo: 
Kultasepänliike J. A. Tarkiainen on helsinkiläinen kello- ja kulta-alan erikoisliike.
Historia

Kultasepänliike J. A. Tarkiaisen historia alkoi varsinaisesti 12. lokakuuta 1918, jolloin maistraatti antoi Juho Akseli Tarkiaiselle luvan harjoittaa kulta- ja kellosepänliikettä Viipurissa.
Oman kultasepänliikkeen hän perusti siis kotikaupunkiinsa Viipuriin. Kun hänen henkilössään yhdistyivät sekä ammattinsa osaava kultaseppä ja yritteliäs liikemies, kohosi liike nopeasti vaatimattomasta alusta Viipurin yhdeksi huomattavimmaksi yritykseksi. Asiakaspiiriin kuuluivat niin Viipurin kuin ympäristönkin näkyvimmät teollisuus- ja liikeyritykset sekä tuohon aikaan merkittävät nuoriso ja urheiluseurat, puhumattakaan lukemattomista yksityishenkilöistä. Jo näinä vuosina muodosti antiikkihopea merkittävän osan liikkeen myyntivalikoimasta tavanomaisen kultasepäntuotteiden rinnalla. Ensimmäisen maailmansodan jälkeen Viipurista tuli vanhan venäläisen hopean osto- ja myyntipaikka.
Aiheesta muualla

Tarkiaisen sivusto (Arkistoitu – Internet Archive)
Lady Oscar (manga ja anime)

| Lady Oscar |
| --- | --- |
ベルサイユのばら   ('Versailles no bara)
Genre: historiallinen 
Manga
Tekijä: Riyoko Ikeda
Julkaisija:  Shūeisha
Sarjajulkaisulehti: Margaret
Ensimmäinen painatus: 1972 – 1973
Kirjojen lukumäärä: 10 
TV-anime
Ohjaaja: Tadao Nagahama, Osamu Dezaki
Studio: TMS Entertainment
Lähetyskanavat:  Animax, Nippon Television
Alkuperäinen lähetyskierros: 10. lokakuuta 1979 – 3. syyskuuta 1980
Jaksojen määrä: 40 
Lady Oscar (jap. ベルサイユのばら, Versailles no bara) on 1970-luvulla tehty manga- ja animesarja, jonka tarinan on kirjoittanut Riyoko Ikeda. Animesarjan ensimmäiset 18 jaksoa ohjasi Tadao Nagahama ja jaksot 19-40 Osamu Dezaki. Castle Communications julkaisi sarjan suomeksi PVP Voice Oy:n dubattuna vuonna 1994. Tarinan pohjalta on tehty myös elokuva Lady Oscar, muutamia musikaaleja sekä OVA Versailles no bara to onnatachi, joka on kooste animesarjan mieleenpainuvimmista tapahtumista. OVA:n vuoksi sarjaa väitetään eräissä lähteissä 41-jaksoiseksi.
Lady Oscar sijoittuu Ranskaan vuosivälille 1755–1794. Päähenkilöiden elämänvaiheiden rinnalla siinä seurataan kehitystä, joka johti Ranskan suuren vallankumouksen alkuun vuonna 1789. Tarinan keskeisimmät hahmot Oscar François de Jarjayes (jap. オスカル・フランソワ・ド・ジャルジェ) ja André Grandier ovat kuvitteellisia henkilöitä, mutta monet muut, kuten kuningatar Marie-Antoinette, kreivi Hans Axel von Fersen sekä vallankumousjohtaja Maximilien Robespierre, ovat todellisia historiallisia henkilöitä.
Tarina kattaa käytännössä Oscarin, Marie-Antoinetten ja Andrén koko elinkaaren. He kohtaavat Versaillesissa vaikeuksia ja vaaroja, jotka usein liittyvät sekä heidän omaan elämäänsä että koko Ranskan tilanteeseen. Tarinaan tuo monipuolisuutta se, että antagonisti vaihtuu useita kertoja sarjan edetessä.
Sarja tunnetaan eri maissa eri nimillä. Yksi yleisimmin tunnetuista on englanninkielinen nimi The Rose of Versailles, joka on syntynyt alkuperäisen japaninkielisen nimen pohjalta. Sarja tunnetaan myös nimellä La Rose de Versailles. Lady Oscar puolestaan on vakiintunut käyttöön ainakin Saksassa, Italiassa, Suomessa ja Ruotsissa.
Suomessa julkaistut videot

Upseeri ja prinsessa
Salajuonia ja naamiaisia
Eläköön uusi kuningas
Aiheesta muualla

Lady Oscar   Anime News Networkissa (englanniksi)
Macbeth (Skotlanti)

Macbeth
Macbeth (noin 1005 – 15. elokuuta 1057) oli Skotlannin kuningas. Hän anasti vallan serkultaan Duncan I:ltä vuonna 1040. Macbethin suhde Skotlannin kuninkaisiin on huonosti tunnettu, mutta hänen vaimonsa Gruochin (eli Lady Macbethin) isoisä oli Skotlannin kuningas Kenneth III. Vuonna 1054 Duncanin poika Malcolm Canmore ryhtyi tavoittelemaan kruunua ja Macbeth kaatui taistelussa tämän joukkoja vastaan vuonna 1057. Valtaistuimelle nousi Macbethin poikapuoli Lulach.
Macbeth tunnetaan parhaiten William Shakespearen näytelmästä Macbeth ja lukuisista sen pohjalta tehdyistä teoksista. Näytelmä ei kuitenkaan ole historiallisesti totuudenmukainen kuvaus Macbethistä. Näytelmän tapahtumat sijoittuvat yhden vuoden jaksolle kun todellisuudessa Macbeth hallitsi 17 vuotta. Shakespeare on myös vaihtanut tapahtumapaikkoja Elginistä Birnham Hillille ja Lumphananista Dunsinaneen.
Aiheesta muualla

Kuvia tai muita tiedostoja aiheesta Macbeth (Skotlanti) Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Duncan I | Skotlannin kuningas 1040–1057 | Seuraaja: Lulach |
Lumikellot

| Lumikellot |
| --- | --- |
 Puistolumikello (Galanthus nivalis)
Tieteellinen luokittelu
Kunta::  Kasvit Plantae
Kaari::  Koppisiemeniset Magnoliophyta
Luokka::  Yksisirkkaiset Liliopsida
Lahko::  Asparagales
Heimo::  Narsissikasvit Amaryllidaceae
Alaheimo::  Amaryllidoideae
Tribus::  Galantheae
Suku::  Lumikellot Galanthus  L.
Katso myös
   Lumikellot Wikispeciesissä   Lumikellot Commonsissa 
Infobox OKNimi-testi OK: 
Lumikellot (Galanthus) on narsissikasvien heimoon ja Asparagales-lahkoon kuuluva kasvisuku. Lumikellot ovat myrkyllisiä.
Ulkonäkö

Lumikellojen uloimmat kolme kehälehteä ovat pitempiä kuin sisemmät kehälehdet. Sisemmissä kehälehdissä on yleensä vihreä kuvio. Lumipisarat (Leucojum), aiemmin kevätkellot, muistuttavat lumikelloja.
Lajeja

Galanthus allenii
Galanthus alpinus
Galanthus angustifolius
Galanthus cilicicus
Galanthus elwesii – tähtilumikello
Galanthus fosteri
Galanthus gracilis
Galanthus ikariae
Galanthus koenenianus
Galanthus krasnovii
Galanthus lagodechianus
Galanthus nivalis – puistolumikello
Galanthus peshmenii
Galanthus platyphyllus
Galanthus plicatus – kriminlumikello
Galanthus reginae-olgae
Galanthus rizehensis
Galanthus transcaucasicus
Galanthus trojanus
Galanthus valentinei
Galanthus woronowii – turkinlumikello
Aiheesta muualla

Kassu – Kasvien suomenkieliset nimet: Lumikellot (Galanthus)
Funet: Lumikellot (Galanthus)
Den virtuella floran: Snödroppssläktet (Galanthus) (ruotsiksi)
United States Department of Agriculture (USDA): Galanthus (englanniksi)
Strahil Berkov, Carles Codina, Jaume Bastida: The Genus Galanthus, A Source of Bioactive Compounds (pdf) (englanniksi)
Kriminlumikello (Galanthus plicatus)
Kurt McKinney

Kurt McKinney (s. 15. helmikuuta 1962 Louisville, Kentucky, Yhdysvallat) on yhdysvaltalainen Soap Opera Digest -palkittu näyttelijä. Hänen ensimmäinen roolinsa oli vuonna 1986 elokuvassa Haastaja. Sittemmin McKinney esiintyi televisiosarjoissa, kuten Alf, General Hospital ja As the World Turns.
Ennen näyttelijäuraansa McKinney harrasti taekwondoa, josta hän saavutti mustan vyön, ja oli potkunyrkkeilyn amatöörimestari.
Aiheesta muualla

Kurt McKinney Internet Movie Databasessa. (englanniksi)
Kuriositeetti

| --- | --- |
:  Määritelmä: erikoisuus, kummallisuus, harvinaisuus 
: Wikipediassa ei tällä hetkellä ole varsinaista artikkelia aiheesta Kuriositeetti. Katso kuriositeetti Wikisanakirjasta, vapaasta sanakirjasta.  Voit aloittaa aihetta käsittelevän artikkelin Wikipediaan , mutta kirjoita enemmän kuin vain sanakirjamääritelmä.
Luettelo asutusalueista, joiden pohjoispuolella ei ole niitä itseään suurempia asutusalueita

Tämä on luettelo asutusalueista, joiden pohjoispuolella ei ole niitä itseään suurempia asutusalueita. Kaupunkien väkilukuna on tässä pyritty käyttämään itse kaupungin väkilukua, ilman esikaupunkialueita. Kaikkein pohjoisimpien asutusalueiden kohdalla on kyse ympärivuotisesta asutuksesta, kesällä asukkaita on yleensä enemmän.
| Asutusalue | Väkiluku | Koordinaatit |
| --- | --- | --- |
| Alert, Nunavut, Kanada | 5  | 82°30′N, 062°20′W |
| Nagurskaja, Frans Joosefin maa, Venäjä | 150?  | 80°48′N, 047°38′E |
| Ny Ålesund, Huippuvuoret, Norja | 30  | 78°55′N, 011°55′E |
| Longyearbyen, Huippuvuoret, Norja | 2 250  | 78°13′N, 015°39′E |
| Hatanga, Krasnojarskin aluepiiri, Venäjä | 2 645  | 71°59′N, 102°28′E |
| Tiksi, Sahan tasavalta, Venäjä | 5 063  | 71°38′N, 128°52′E |
| Hammerfest, Norja | 7 826  | 70°40′N, 023°41′E |
| Alattio (Alta), Norja | 14 542  | 69°58′N, 023°17′E |
| Tromssa, Norja | 33 883  | 69°39′N, 018°57′E |
| Norilsk, Krasnojarskin aluepiiri, Venäjä | 176 252  | 69°21′N, 088°12′E |
| Murmansk, Venäjä | 305 236  | 68°58′N, 033°04′E |
| Arkangeli, Venäjä | 350 982  | 64°33′N, 040°32′E |
| Helsinki, Suomi | 630 907  | 60°10′N, 024°56′E |
| Pietari, Venäjä | 5 191 700  | 59°56′N, 030°19′E |
| Moskova, Venäjä | 12 197 596  | 55°45′N, 037°37′E |
| Istanbul, Turkki | 14 160 467  | 41°01′N, 028°58′E |
| Peking, Kiina | 21 516 000  | 39°55′N, 116°23′E |
| Shanghai, Kiina | 24 150 000  | 31°12′N, 121°30′E |
Lumparlandin kirkko

| Lumparlandin kirkko Lumparlands kyrka |
| --- | --- |
 Lumparlandin kirkko vuonna 2017.
Sijainti:  Lumparland, Ahvenanmaa
Koordinaatit:  60°07′05″N, 020°15′23″E
Seurakunta:  Lemlandin–Lumparlandin seurakunta
Rakentamisvuosi:  1720-luku
Materiaali:  puu
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Lumparlandin kirkko (ruots. Lumparlands kyrka) on kirkkorakennus Lumparlandissa, Ahvenanmaalla. Se on pyhitetty Pyhälle Andreakselle ja rakennettu 1720-luvulla. Kirkko on tyypiltään puinen päätytornillinen pitkäkirkko.
Lumparlandin kirkon saarnastuoli ja alttari.
Ensimmäinen maininta Lumparlandin kirkosta on vuodelta 1544, jolloin se oli kappeli. Nykyinen kirkkorakennus on järjestyksessään kolmas, ja se rakennettiin 1720-luvulla. Se korvasi samalla paikalla aiemmin sijainneen kirkon, joka tuhoutui tulipalossa isovihan aikana. Kirkko oli väritykseltään punainen, mutta se maalattiin myöhemmin keltaiseksi. Kirkko ehti olla keltaisessa värityksessä joitain vuosikymmeniä, kunnes se maalattiin valkoiseksi 1800-luvun lopulla.
Kirkossa on muun muassa vuodelta 1887 peräisin oleva alttaritaulu, jonka on maalannut Victor Westerholm, sekä vuodelta 1842 peräisin oleva saarnastuoli. Kirkon 5-äänikertaiset urut on uudistanut Hans Heinrich vuonna 1971. Urkujen julkisivu on 1880-luvulta.
Aiheesta muualla

Kuvia tai muita tiedostoja aiheesta Lumparlandin kirkko Wikimedia Commonsissa